
Reakcióidő és szem-kéz koordináció fejlesztésének lehetőségei kézilabdázók körében

Kulcsszavak: Gyógytorna; prevenció; kézilabda; reakcióidő; szem-kéz koordináció
Bevezetés: A kézilabdában a dinamikus irányváltások és fizikai kontaktok miatt
szükségszerű, hogy a játékosok jó koordinációs képességekkel rendelkezzenek. Ennek
számos formája közül kiemelkedően fontos a kézilabdázóknak a reakciógyorsasága,
valamint szem-kéz koordinációja. Ezen készségek fejlesztése nagyban hozzájárul a
sportteljesítmény maximalizálásához, továbbá a sérülések megelőzése szempontjából is
jelentős szerepük van.
Célok, hipotézisek: Célul tűztük ki felmérni a kézilabdázók szem-kéz koordinációs
képességeit, valamint reakcióidejük sebességét. Továbbá célul tűztük ki egy olyan
gyógytornász alapelvekre épülő, hosszútávú tornaprogram beintegrálását az
edzésprogramjukba, amellyel fejleszteni tudjuk a sportolók ezen készségeit.
Módszerek: A résztvevők reakciógyorsaságát a Human Benchmark Test (HBT), illetve a
BlazePod rendszer, a szem- kéz koordinációs képesség vizsgálatát a Trail Making Test
(TMT) és a Hit the Dot Test (HDT) segítségével mértük fel. A reakcióidőt és szem-kéz
koordinációt fejlesztő intervenciós programunkat 8 hónapon át végeztük, mely végén
visszamértük a játékosok készségeit, eredményeiket pedig összehasonlítottuk.
Eredmények: Az intervenciós programunkba 13 játékost (átlagéletkor: 14±0 év), míg a
kontrollcsoportba 14 sportolót (átlagéletkor:13,35±0,49 év) válogattunk be, akik nem
részesültek a koordináció- és reakcióidőt fejlesztő mozgásprogramban az edzések során.
Kutatásunk során a BlazePod teszt ,,A’’ részének eredményei alapján azt találtuk, hogy a
speciális tornaprogramot végzett csoportunk szignifikáns fejlődést ért el (p=0,004),
ellenben a kontrollcsoport esetében nem találtunk szignifikáns fejlődést. Továbbá BlazePod
teszt ,,A’’ részében az intervenciós csoport reakcióideje szignifikánsan jobban fejlődött a
kontrollcsoport eredményéhez képest (p=0,010). A BlazePod teszt ,,B” esetében a
célcsoportunk az intervenció után szignifikáns fejlődést mutatott (p=0,019), valamint az
általános edzésben részesülő csoporttal szemben is szignifikánsan jobb eredményt értek el
(pszignifikáns fejlődést mutatott (pszignifikáns különbség figyelhető meg (p=0,047).
Következtetések: Kutatásunk eredményei alapján az általános edzésprogram is
hatékonynak bizonyul, azonban szignifikánsan nagyobb fejlődést mértünk az intervenciós
csoportnál alkalmazott specifikus tornaprogramban résztvevők között.



